**אוון רייצ'ל ווד** (באנגלית: **Evan Rachel Wood**; נולדה ב-7 בספטמבר 1987) היא שחקנית, דוגמנית וזמרת יהודייה-אמריקאית. ווד החלה לשחק בשנות ה-90, אך פריצתה הגיעה בתור המתבגרת הבעייתית טרייסי פרילנד בסרט הדרמה "שלוש עשרה" (2003), בעבורו הייתה מועמדת לפרס גלובוס הזהב לשחקנית הטובה ביותר. התפרסמה לאחר מכן, בתפקידה של מלכת הערפדים - סופי-אן לקלרק, בסדרה "דם אמיתי" מ-2009 עד 2011. היא גם גילמה את בתה של קייט וינסלט במיני-סדרה "מילדרד פירס" מבית HBO, ועל תפקידה הייתה מועמדת לפרס אמי ולפרס גלובוס הזהב לשחקנית המשנה הטובה ביותר. היא מככבת בתור האנדרואידית דולורס אברנאת'י בסדרת המותחן של HBO, "וסטוורלד" (2016–הווה), עליו הייתה מועמדת לשני פרסי אמי ובפעם השלישית לפרס גלובוס הזהב לשחקנית המשנה הטובה ביותר.

ביוגרפיה
--------

ווד נולדה בראלי שבקרוליינה הצפונית. אביה, איירה דייוויד ווד השלישי, הוא שחקן, זמר, במאי תיאטרון ומחזאי ממשפחה נוצרית. אימה, שרה לין מור, היא שחקנית שהתגיירה. ווד מגדירה את עצמה גם כיהודייה, ואף סיפרה שאמה גידלה אותה על פי היהדות. גם אחיה, איירה דייוויד הרביעי, הוא שחקן, ואילו דודתה, קרול וינסטד ווד, היא מעצבת הפקה בהוליווד. יש לה גם אח למחצה, דיינה, מנישואיה הראשונים של אמה.

ווד ואחיה היו מעורבים בתיאטרון של אביהם, Theatre in the Park, כבר מגיל צעיר. היא הופיעה בהפקה של "מזמור לחג המולד" (המבוסס על ספר של צ'ארלס דיקנס) כאשר הייתה בת חודשים ספורים, ומאוחר יותר כיכבה בתור הלן קלר בהפקה של "The Miracle Worker" (המבוסס על האוטוביוגרפיה של קלר), בבימויו של אביה.

קריירה
------

ווד נבחנה לתפקיד הילדה בסרט "ראיון עם הערפד", שניתן לבסוף לקירסטן דנסט. היא שיחקה בכמה סרטי טלוויזיה החל משנת 1994 ואילך, ותוך כדי שיחקה תפקיד מזדמן בסדרה "American Gothic". בתחילת שנת 1997 הוריה של ווד נפרדו, ולאחר מכן התגרשו, וווד עברה עם אימה ללוס אנג'לס, עיר הולדתה של אימה, שם לוהקה לתפקיד המשנה ג'סי סאמלר בסדרה "להתחיל מחדש". תפקידה הראשון בקולנוע היה ב"כח הלב" בבימויו של טימותי האטון, סרט דל תקציב משנת 1998, בו כיכבו קווין בייקון ומרי סטיוארט מסטרסון. ווד זוכרת את התפקיד כקשה בהתחלה, אך מציינת שלבסוף הוא הוביל אותה להחלטה שהיא "לעולם לא תרצה להפסיק לשחק".

ווד עזבה את בית הספר בגיל 11 והמשיכה ללמוד בבית, בגלל בריונות בבית הספר ומורים שהתייחסו אליה כמפונקת בגלל היותה שחקנית, לטענתה. בניסיונה עם בריונות היא השתמשה כאשר שיחקה תלמידת תיכון זדונית בסרט "כל מה שבחורה רוצה".

לאחר מכן ווד הופיעה בסרטים המיועדים לנוער, בהם "סודות כמוסים". היא הייתה אמורה לשחק בתפקידים הראשיים בסרטים "בקול גדול" ו"ילדות רעות", אבל עקב שינויים בלוחות הזמנים של ההפקה היא נאלצה לוותר על שני התפקידים. פריצת הדרך של ווד הייתה הבאה בתור בסרט "שלוש עשרה". על תפקיד זה היא הייתה מועמדת לפרס גלובוס הזהב לשחקנית הטובה ביותר בסרט דרמה. עם יציאתו לאקרנים של הסרט, ווד הופיעה ברשימת It Girls of Hollywood של המגזין ווג, ואף הופיעה על השער של גיליון יולי 2003.

שני תפקידיה הבאים היו בסרטים העצמאיים והאפלים "כל מה שבחורה רוצה" (2005), בו שיחקה תלמידת תיכון מניפולטיבית ופעילה מינית, ו"בלב העמק" (2006), שם דמותה מעורבת בקשר מיני עם גבר מבוגר המתחזה לבוקר (מגולם על ידי אדוארד נורטון). בקשר לבחירתה לשחק תפקידים הקשורים למין העידה ווד שהיא לא מנסה לגרום להלם עקב בחירותיה, אלא מקווה "ליצור מודעות" לתוצאות של התנהגות סוטה בין בני נוער, וציינה שהיא הכירה אנשים המתנהגים בדומה לדמויותיה הקולנועיות.

ווד בפסטיבל הסרטים הבינלאומי בטורונטו 2007בשנת 2005, ווד הופיעה בווידאו קליפים לשירים "At the Bottom of Everything" של Bright Eyes ו-"Wake Me Up When September Ends" של גרין דיי, ובשנת 2007 הופיעה בווידאו קליפ לשיר "Heart Shaped Glasses" של מרלין מנסון. ב-2006 היא דיבבה את דמותה של אבבא בגרסה דוברת האנגלית של סרט האנימציה הצרפתי הפופולרי "אסטריקס והוויקינגים". כמו כן, היא שיחקה גם בסרטים: "לרוץ עם מספריים", דרמה בכיכובן של גווינת' פלטרו ואנט בנינג, "מלך קליפורניה" בכיכובו של מייקל דאגלס, וגם ב-"מעבר ליקום", סרט מוזיקלי המתרחש בממלכה המאוחדת, בארצות הברית ובווייטנאם, בו ווד שרה חלק מהשירים.

סרט נוסף בו היא משחקת הוא "החיים לנגד עינייה", בו ווד ואומה תורמן משחקות את אותה דמות בגילאים שונים.
ווד תוארה על ידי המגזין הבריטי "הגארדיאן" כ"חכמה מעבר לשנותיה" וכ"אחת מהשחקניות הטובות ביותר בדורה".

ווד כיכבה ווד בסרט "המתאבק" לצידו של השחקן מיקי רורק. בסרט, שיחקה ווד את ביתו של רורק.
הסרט זכה לביקורות טובות, ומיקי רורק אף היה מועמד לאוסקר על תפקידו.

בשנת 2009 הופיעה בתפקיד הראשי בסרטו של וודי אלן, "מה שעובד", לצדו של לארי דייוויד. בנוסף, היא שיחקה בסדרת הערפדים המצליחה "דם אמיתי" בתפקיד מלכת הערפדים של לואיזיאנה - סופי-אן לקלרק......

החל מפברואר 2010 הופיעה ווד על במות בברודוויי, במחזמר על גיבור העל ספיידרמן. חברי להקת U2 כתבו את המוזיקה למחזמר, שבו ווד גם שרה.

בשנת 2011, הופיעה בסרט "משחקי שלטון" שביים, הפיק ואף כיכב בו השחקן ג'ורג' קלוני.

בשנת 2013 כיכבה בסרט הקומדיה הרומנטית "איך למצוא אהבה" לצד ג'סטין לונג.

בשנת 2016, החלה לככב בתור האנדרואידית דולורס אברנאת'י בסדרת המותחן "וסטוורלד" אשר נוצרה על ידי ג'ונתן נולאן וליסה ג'וי עבור רשת הטלוויזיה HBO. על משחקה בסדרה, זכתה ווד לשבחי המבקרים שתיארו אותה כ"מרהיבה". היא אף זכתה בפרס בחירת מבקרי הטלוויזיה וקיבלה מועמדות לשני פרסי אמי (2017, 2018) ולמועמדות לפרס גלובוס הזהב לשחקנית המשנה הטובה ביותר בסדרת טלוויזיה.

בשנת 2020 לקחה חלק בתוכנית "The showbiz kids" מבית HBO ובה סיפרה על ילדותה בתור שחקנית.

בשנת 2021 השתתפה בקליפ לשירו של בן בארנס "11:11".

בשנת 2022 השתתפה במיני-סדרה תיעודית "לקום כעוף החול" (אנ'), שבה היא מגוללת את סיפורה על ההתעללות והפגיעות הקשות שספגה מבן זוגה לשעבר מרילין מנסון ואת מאבקה לצדק. המיני-סדרה, בבימויה של איימי ברג (אנ'), הופקה על ידי HBO ומשודרת בישראל בYES, HOT וסלקום tv.

חיים אישיים
-----------

בשנת 2005 החלה ווד לצאת עם השחקן האנגלי ג'יימי בל, לאחר שהכירו בקליפ של גרין דיי לשיר "Wake Me Up When September Ends". הם נפרדו לאחר כשנה.

בשנים 2007–2010 יצאה עם הזמר מרלין מנסון, אשר מבוגר ממנה ב-19 שנים. בינואר 2010 השניים התארסו אך סיימו את הזוגיות שלהם שבעה חודשים לאחר מכן.

בשנת 2011 ווד חשפה בפומבי שהיא ביסקסואלית, והיא וג'יימי בל חזרו להיות יחד; הם נישאו ב-30 באוקטובר 2012 וביולי 2013 נולד בנם הראשון בלידת בית.
במאי 2014, נפרדו בני הזוג. בשנת 2015, ווד הייתה במערכת יחסים עם חברה ללהקה זאק וילה. הם התארסו בינואר 2017 אך ביטלו את האירוסים ואף נפרדו בספטמבר של אותה שנה.

בשנת 2021 האשימה בפוסט פומבי בעמוד האינסטגרם שלה את בן זוגה לשעבר, הזמר מרילין מנסון, בהתעללות מינית, התעללות רגשית ואף באנטישמיות במהלך שנות הזוגיות שלהם. החל משנת 2022, ווד נמצאת בסכסוך עם בל על המשמורת על בנם. בל אמר שווד שללה ממנו את הקשר עם הילד בכך שעברה מלוס אנג'לס לנאשוויל; ווד טענה שעשתה זאת כדי להגן על הילד מפני ארוסה לשעבר מרילין מנסון, שלטענתה איים לעשות סדום בילד. בל הגיב ואמר כי "הסיפור של ווד נוגד את אמינותה".

לווד חגורה שחורה בטאקוונדו.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1997 | כח הלב | הארייט פרנקוביץ' |  |
| 1998 | קסם מעשי | קיילי אוונס |  |
| *Detour* | דניאלה רוג'רס |  |
| 2001 | סודות כמוסים | אמילי לינדסטרום |  |
| 2002 | סימון | לייני כריסטיאן |  |
| 2003 | שלוש עשרה | טרייסי פרילנד |  |
| הנעדרת | לילי גליקסון |  |
| 2005 | כל מה שבחורה רוצה | קימברלי ג'ויס |  |
| הצד הטוב של הכעס | לוונדר "פופאי" וולפמאייר |  |
| בלב העמק | אוקטובר "טובי" |  |
| 2006 | אסטריקס והוויקינגים | אבבא | דיבוב |
| יצאת כריש | קורדליה | דיבוב |
| לרוץ עם מספריים | נטלי פינץ' |  |
| 2007 | מלך קליפורניה | מירנדה |  |
| החיים לנגד עינייה | דיאנה מק'פי הצעירה |  |
| הקרב על הכוכב | מאלה | דיבוב |
| מעבר ליקום | לוסי קאריגן |  |
| 2008 | המתאבק | סטפני רמזינסקי |  |
| 2009 | מה שעובד | מלודי סט. אן סלסטין |  |
| 2010 | הקנוניה | אנה סוראט |  |
| 2011 | משחקי שלטון | מולי סטרנס |  |
| 2013 | צ'ארלי חייב למות | גבי |  |
| איך למצוא אהבה | בירדי |  |
| 2014 | יחפה | דייזי |  |
| 2015 | *Strange Magic* | מריאנה | דיבוב |
| *Into the Forest* | אווה |  |
| 2017 | *Allure* | לאורה דרייק |  |
| 2018 | טעם הנעורים | יי-לין | דיבוב |
| 2019 | לשבור את הקרח 2 | המלכה אידונה | דיבוב |
| 2020 | קג'יליונר | דוליו דיין |  |
| וינה והפנטומים | סוסי |  |
| 2022 | וירד: סיפורו של אל ינקוביק | מדונה |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1994 | *In the Best of Families: Marriage, Pride & Madness* | סוזי הצעירה | סרט טלוויזיה של CBS |
| *Search for Grace* | שרה ורובין בצעירותן | סרט טלוויזיה של CBS |
| 1995 | *A Father for Charlie* | טסה | סרט טלוויזיה של CBS |
| *Death in Small Doses* | אנה | סרט טלוויזיה של ABC |
| 1996-1995 | אמריקן גותיק | רוז ראסל | 3 פרקים |
| 1997 | *Get to the Heart: The Barbara Mandrell Story* | ג'ימי דאדני בת ה-8 | סרט טלוויזיה של CBS |
| 1999-1998 | פרופיילר | קלואי ווטרס | 6 פרקים |
| 1999 | *Down Will Come Baby* | רובין גאר | סרט טלוויזיה של CBS |
| 2002-1999 | להתחיל מחדש | ג'סי סאמלר | תפקיד ראשי (3 עונות); 56 פרקים |
| 2000 | מגע של מלאכים | שרה רדקליף | פרק: "Pandora's Box" |
| 2002 | הבית הלבן | הוגאן קרג | פרק: "The Black Vera Wang" |
| 2003 | CSI | נורה איסטון | פרק: "Got Murder?" |
| 2011-2009 | דם אמיתי | סופי-אן לקלרק | 8 פרקים |
| 2011 | מילדרד פירס | וידה פירס | מיני-סדרה |
| 2013 | רובוט צ'יקן | חברה של טראביס / אמא | דיבוב; פרק: "Botched Jewel Heist" |
| 2015 | דול ואם | אוון | 5 פרקים |
| 2016-הווה | וסטוורלד | דולורס אברנאת'י | תפקיד ראשי (3 עונות); 28 פרקים |
| 2019-2018 | היסטוריה שתויה | מרי שלי / דבורה סמפסון | 2 פרקים |
| 2019 | מה שקורה בצללים | אוון | פרק: "The Trial" |
| 2022 | לקום כעוף החול (אנ') | עצמה | מיני סדרה דוקומנטרית |

קישורים חיצוניים
----------------

ויקישיתוף מדיה וקבצים בנושא **אוון רייצ'ל ווד** בוויקישיתוף
* ראיונות של ווד באתר radiofree
* ניב שטנדל, טאץ' ווד: אוון רייצ'ל נסיכה הוליוודית, nrg ‏, 9 באוקטובר 2009
* אמינה סאנר, הגרדיאן, דלת ארון נפתחת, באתר הארץ, 4 בנובמבר 2011
* אמיר קמינר, אוון רייצ'ל ווד: "אני לא רעה, אני פשוט כנה", באתר Xnet‏, 5 בנובמבר 2011
* אתר למנויים בלבד  איילה אור-אל, "החלק הגרוע היה פולחן מחליא שבמהלכו נאזקתי בידיי וברגליי", באתר "ידיעות אחרונות", 30 באפריל 2018
* אוון רייצ'ל ווד, ברשת החברתית פייסבוק

* אוון רייצ'ל ווד, ברשת החברתית אקס (טוויטר)

* אוון רייצ'ל ווד, ברשת החברתית אינסטגרם

* אוון רייצ'ל ווד, במסד הנתונים הקולנועיים IMDb (באנגלית)

* אוון רייצ'ל ווד, באתר "אידיבי", מאגר הידע העברי לקולנוע ישראלי ועולמי

* אוון רייצ'ל ווד, באתר AllMovie (באנגלית)

* אוון רייצ'ל ווד, במסד הנתונים הקולנועיים KinoPoisk (ברוסית)

* אוון רייצ'ל ווד, באתר ספוטיפיי

* אוון רייצ'ל ווד, באתר AllMusic (באנגלית)

* אוון רייצ'ל ווד, באתר MusicBrainz (באנגלית)

* אוון רייצ'ל ווד, באתר דיזר

* אוון רייצ'ל ווד, באתר Yandex.Music (ברוסית)

* אוון רייצ'ל ווד, באתר Discogs (באנגלית)

* אוון רייצ'ל ווד, באתר Genius

הערות שוליים
------------

1. ↑  celebrity Jews in the news ‏ jewish news weekly, ‏ 18 בספטמבר 2003
2. 1 2  Evan Rachel Wood Shares More Details About Abuse She Says She Suffered While Dating Marilyn Manson, PEOPLE.com (באנגלית)
3. 1 2 3 4 5 6  Distress princess ‏ The Guardian, ‏ 24 ביוני 2006
4. ↑  אתר למנויים בלבד אורון שמיר, גם אחרי שהתעללו בה, אוון רייצ'ל ווד לא מרימה ידיים, באתר הארץ, 21 במרץ 2022.

| פרס בחירת מבקרי הטלוויזיה לשחקנית הטובה ביותר בסדרת דרמה |
| --- |
| 

|  |
| --- |
| ג'וליאנה מרגוליס (2011) • קלייר דיינס (2012) • טטיאנה מסלני (2013) • טטיאנה מסלני (2014) • טראג'י פ. הנסון (2015) • קארי קון (2016) • אוון רייצ'ל ווד (2016) • אליזבת מוס (2017) • סנדרה או (2018) • רג'ינה קינג (2019) • אמה קורין (2020) • מלאני לינסקי (2021) ‏•‏‏ זנדאיה (2022) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007423860005171
* BNE: XX1669981
* BnF: cb14580205h (data)
* CANTIC: a10943006
* CiNii: DA17635255
* GND: 135504031
* ISNI: 0000 0001 2124 7836
* LCCN: no2003014116
* MusicBrainz: aad38e08-baeb-49f0-af91-1ab3ec6d9e85
* NKC: xx0041390
* NLP: a0000002268967
* NTA: 243395914
* SUDOC: 113313373
* VIAF: 24846369
* WorldCat: lccn-no2003014116

 |